বাংলা একাডেমি চত্বরে সকাল সাড়ে সাতটায় বর্ষবরণের অনুষ্ঠান শুরু হয়। বর্ষবরণ উপলক্ষে একক বক্তৃতা ও সাংস্কৃতিক অনুষ্ঠানের আয়োজন করা হয়। দিবসটি উপলক্ষে একাডেমি ‘বইয়ের আড়ং’ শিরোনামে ১০ বৈশাখ পর্যন্ত বইমেলার আয়োজন করেছে। এ ছাড়া বাংলাদেশ কুটির শিল্প কর্পোরেশন এবং বাংলা একাডেমি যৌথভাবে ১০ দিনব্যাপি বৈশাখী মেলার আয়োজন করেছে। পহেলা বৈশাখ বিকেল ৪টায় শিল্পমন্ত্রী আমির হোসেন আমু এমপি বৈশাখী মেলার উদ্বোধন করেন। এছাড়া বাংলা নতুন বছরকে বরণ উপলক্ষে বাংলা একাডেমি গতকাল শনিবার বিকেল ৫টায় আবদুল করিম সাহিত্যবিশারদ মিলনায়তনে আয়োজন করে বিশেষ নাট্যানুষ্ঠানের। এতে লালন ফকিরের জীবন ও দর্শন নির্ভর নাটক ‘ম্যান অব দ্য হার্ট’ পরিবেশিত হবে।